Sadea Kallacho Chovisvo Aitar (13/09/2026)
SOMAJIK PREXITAYECHO AITAR
Vixoi: “Mhoje Sovem Rigun Ravat: Bhogsonnem Diun Novo Somaz Bandat”

Gayonank Suchna:
Proves 		Deva mukhar ubo rauncheak 		A -10
D. T. V 		Mafi magtam, xanti ditam 			C - 22
Krist-Prosad   	Bhav-bhoinni ami sogllim 			D - 06
Xevott 		Sangatan cholum-ia 				F - 18

SURVATECHIM UTRAM
Bhavam-bhoinnimno, Misache Bhettent Jezun mogachem, bhogsonneachem ani ekcharachem jevonn ghoddlem. Kallzant rag dovrun, pelea sovem dusmankai korun, bhogsonnem dinastanam ravun amchean Misache Bhettent Devak mandta toso vantto gheunk zainam. Heach khatir ami aiz vixoi ghetla, "Mhoje sovem rigun ravat: bhogsonnem diun novo somaz bandat". Tor zancho rag ami gheun asanv ani zanchea dusmankayen ami asanv, tankam bhogsonnem diun xanti-somadhan bandun haddunk he Misache Bettent Jezuchi kurpa magum-ia. 
Aiz amchea Mha-Dhormprantant Somajik Prexitayecho Aitar pallta astanam Caritas-Goa, Council for Social Justice and Peace ani Pastoral Care of Tourism hea kendramni choltolea vaura pasot magum-ia. Toxench ami zonn eklean amchi somajik zobabdari pallunk magum-ia.

BHAVARTHEANCHEM MAGNNEM
1. ﻿﻿﻿Amchea dhormik fuddareamni / Sondhan Sonvskarak vell diunk / toxench ho Sonvskar vellachea vellak gheunk Kristi porjek son'di diun/ he porim Devachi kaklutichi ani doyallayechi zhor Kristi porjek ugddapi korunk / Deva lagim magum-ia.
2. Sonvsarachea raxttra modem / rag, vingas ani axek lagun upraslolem zhuz sompounche khatir / tanche modem xanti, nit ani sondhan haddun / amchea rajki fuddareank zannvai ani doyallai di mhonn/ Deva lagim magum-ia.
3. Amchea kuttumbant toxench somudayent / bhogsonneache kurpe vorvim amche modem asloleo futti ani goirsomoz umttun kaddun / ekvottacheo sanklleo bandun ani somjikayechim hatiaram zaunk/ Deva lagim magum-ia.
4. Aichea misachi mandavoll korteleim ____________  _____________ ______________ ani Ami soglleamni / somest mon' xanchi nit ani dorzo melloun gheunk / Povitr-Snana vorvim amkam lagu zal'li somajik zobabdari ami zotnayen pallunk /Deva lagim magum-ia.

BHETTOVNNI:
Unddo- Soro ani Goribank Danam
Amchea jivitant xanti, ekvott ani dusream khatir amchea jivitant bhogsonnem vaddounk. Zanchea kallzant rag ani dusmankai asa, tankam bhogsonneachi kurpa diunk ani novo somaz bandunk haddunk; he anvdde hea Unddea Sorea ani danam borobor Iadnikachea hatan ghalun Tuka ubartanv Bapa.
